Аҟәа ихыркәшан амҵәышәмпыл азы Жәларбжьаратәи атурнир ахәмарыҩцәа аветеранцәа рыбжьара. Аицлабрақәа Аиааира амш иазкын. Урҭ ирылахәын 7 командак ақалақьқәа Новороссииск, Волгоград, Екатеринбург, Азов, Черкесск, Ҟәбина иҟоу Славианск, Аҟәа рҟынтә. Аҵыхәтәантәи афиналтә хәмарраҿы еиқәшәеит Аҟәеи Славиански ркомандақәа. Аиааира ргеит асасцәа.
"Актәи аҭып зҭахымда, аха аҩбатәигьы зынӡа ибааԥсны иҟам. Ҳкоманда иалахәыз аҷкәынцәа изларылшоз, разыҟаҵара иахьазы ишыҟоу ала рхы даара ибзианы иаадырԥшит. Ҳзеиндаҭлоз аҷкәынцәагьы рҟазара аҩаӡара ҳаракын, убри аҟынтә аиԥыларақәа зегьы шьахәны имҩаԥысит ҳәа агәаанагара сымоуп. Ахәаԥшыҩцәа рхыԥхьаӡара рацәамзаргьы агәахәара рнаҭеит, избаз ахәыҷқәа џьара гәыблырак ркит ҳәа сгәыӷуеит, узхәаԥшыша ыҟан", - иҳәеит Бигәаа.
Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит: